cyanic-selkie/wikianc huggingface dataset:
Ohrasuurimo
Ohrahelmet ovat pyöreiksi hiottuja kokonaisia ohrasuurimoita. Niitä käytetään etenkin riisin tapaan, mutta ne soveltuvat käytettäviksi samoin kuin kokonaiset ohrasuurimot.
Ohrahiutaleet ovat esikypsennettyjä ja litistettyjä kokonaisia tai rikottuja ohrasuurimoita. Niitä käytetään puuroihin ja leipätaikinoihin.
Ohrarakeet ovat tasakokoisia rikottuja ohrasuurimoita.
Not Born to Rock
Not Born to Rock oli Subtv:llä marraskuusta 2007 tammikuuhun 2008 esitetty tosi-tv-sarja, jossa joukko taidemusiikin osaajia perusti rockyhtyeen. Sarja koostui 10 jaksosta ja sen juonsi Silvia Modig. Kouluttajina toimivat suomalaiset alan ammattilaiset kuten Toni Wirtanen, Mariko ja Jouni Hynynen.
Yhtye sai nimen Taltta (sanoista ”toisen alan taiteilijat”) ja siihen kuuluivat Ansku (rummut), Hessu (basso), Santtu (kitara) ja Erkki (laulu, kitara, kosketinsoitin). Sarjan aikana yhtye levytti ensimmäisen kappaleensa ”Julma nainen”, joka julkaistiin internetistä ladattavana digisinglenä. Kappaleesta kuvattiin myös ammattimainen musiikkivideo. Heinäkuussa 2007 yhtye esiintyi Hämeenlinnan Wanaja Festival -tapahtumassa.
Osmankäämikerttunen
Osmankäämikerttunen (Acrocephalus melanopogon) on kerttusten heimoon kuuluva varpuslintu.
Koko ja ulkonäkö
Linnun pituus on 12–13 cm, siipien kärkiväli 15–16,5 cm ja paino 9–17 g, keskimäärin noin 11 g. Lintu muistuttaa ruokokerttusta niin kooltaan kuin väritykseltään ja lajien erottaminen maastossa vaikeaa. Selkäpuoli ja kupeet ovat osmankäämikerttusella tummemmat ja pään kuviot ovat voimakkaammat. Sukupuolet ovat samanvärisiä. Laulu on erilainen kuin ruokokerttusella ja muistuttaa hieman sekä etelänsatakielen että kangaskiurun livertelyä. Se ei yleensä esitä laululentoa.
Esiintyminen
Osmankäämikerttusen pääesiintymisalue on Kaspianmeren ja Kuolleenmeren välinen alue. Euroopassa se esiintyy laikuittain Välimeren rannikoilla sekä Unkarissa, Tonavan laaksossa, Ukrainassa ja Turkissa. Pohjois-Afrikassa sillä on pari erillistä esiintymää.
Laji on enimmäkseen lyhyehkön matkan muuttolintu, joka talvehtii Välimeren rannoilla, Lähi-idässä sekä Intiassa ja Pakistanissa.
Lajin esiintymisalueen koko on 1–10 miljoonaa neliökilometriä, Euroopassa elää 300 000–590 000 yksilöä ja lajin kanta on elinvoimainen.
Elinympäristö
Laji esiintyy keskimäärin lämpimämmässä ilmastossa kuin ruokokerttunen. Se asuu mieluiten vesistön äärellä saraniityillä, tamariskipensaikoissa, takkuisissa ryteiköissä sekä osmankäämi- ja järviruokokasvustoissa.
Lisääntyminen
Pesä sijaitsee matalalla, 30–60 cm, kasvillisuuden varassa. Se on löyhästi lehdistä ja korsista rakennettu syvä malja, joka on pehmustettu etenkin osmankäämin siemenhahtuvilla. Naaras munii 3–6, tavallisesti 5, munaa. Muna painaa keskimäärin 1,6 g. Haudonta kestää 14–15 päivää, molemmat emot hautovat. Poikaset lähtevät pesästä lentokyvyttöminä noin 12 päivän ikäisinä.
Ravinto
Ravinto koostuu lähes yksinomaan niveljalkaisista, joita se kerää kasvillisuudesta, tavallisesti vesistön äärellä.
Harry Gustafsson-Guster
pienoiskuva|upright|Harry Ilmari Gustafsson-Guster Harry Ilmari Gustafsson-Guster (käytti Saksassa peitenimeä Guster), (1. tammikuuta 1894 Riihimäki – 18. huhtikuuta 1963) oli suomalainen jääkärimajuri. Hänen vanhempansa olivat leipurimestari Anders Oskar Gustafsson ja Amanda Gustaava Michelson. Hänet vihittiin avioliittoon vuonna 1927 näyttelijä Aino Margareta Paasosen kanssa, josta hän erosi vuonna 1934 ja avioitui toisen kerran vuonna 1943 farmaseutti Toini Lindellin kanssa.
Opinnot
Hän kävi neljä luokkaa Helsingin ruotsalaista reaalilyseota ja yhden luokan Helsingin teollisuuskoulua. Hän kävi Haminan taistelukoulun vuonna 1918.
Jääkärikausi
pienoiskuva|Jääkäripataljoona 27:n 4. komppania. Tämä riihimäkeläinen lennätinmekaanikko liittyi yhtenä Saksassa järjestetylle Pfadfinder-kurssille 8. huhtikuuta 1915. Hänet sijoitettiin joukon 2. komppaniaan, josta hänet siirrettiin Kuninkaallisen Jääkäripataljoona 27:n 2. komppaniaan, josta hänet siirrettiin edelleen 8. marraskuuta 1915 pataljoonan 3. komppaniaan ja edelleen pataljoonan 4. komppaniaan 21. joulukuuta 1915 ja pataljoonan täydennysjoukkoon 22. toukokuuta 1916, jolloin hänet komennettiin etappitehtäviin Sassnitziin. Etappitehtävistä hän palasi takaisin 4. komppaniaan 30. heinäkuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa, missä hän haavoittui lievästi 13. lokakuuta 1916 ollessaan partiomatkalla sekä Aa-joen talvitaisteluissa.
Suomen sisällissota
Gustafsson-Guster astui Suomen armeijan palvelukseen 11. helmikuuta 1918 luutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan lähetti- ja muonitusupseeriksi 2. Jääkärirykmentin 4. jääkäripataljoonan esikuntaan. Hän otti osaa sisällissodassa taisteluihin Tampereella, Tarpilassa ja Raivolassa.
Sisällissodan jälkeinen aika
Gustafsson-Guster palveli sisällissodan jälkeen edelleen 2. Jääkärirykmentissä, jonka nimi muutettiin myöhemmin Porin jalkaväkirykmentti n:o 2:ksi. Hän toimi rykmentissä lähettiupseerina ja 2. komppanian päällikkönä. Armeijasta hän erosi 28. joulukuuta 1918 ja liittyi suojeluskuntajärjestöön ja hänet sijoitettiin Rajamaan suojeluskuntain vartiopataljoonan 1. komppanian päälliköksi 10. maaliskuuta 1919, missä hän palveli 10. kesäkuuta 1919 saakka. Hän oli vähän aikaa Parikkalan-Simpeleen suojeluskunnan harjoitusupseerina sekä Pohjois-Lohjan suojeluskunnan paikallispäällikkönä 26. huhtikuuta 1920 – 1. tammikuuta 1921 välisen ajan, jonka jälkeen hän siirtyi liikealalle.
Talvi- ja Jatkosota
Gustafsson-Guster osallistui talvisotaan yhdysupseerina Etelä-Hämeen suojeluskuntapiirissä, josta hänet siirrettiin pataljoonan komentajaksi Jalkaväkirykmentti 62:een ja edelleen Jalkaväkirykmentti 69:ään. Hän osallistui talvisodassa taisteluihin Kollaalla. Välirauhan aikana hän toimi 21. Prikaatissa komppanianpäällikkönä, josta hänet siirrettiin Tammisaaren varuskunnan komentajaksi ja edelleen 13. Prikaatin yleiseksi syyttäjäksi. Jatkosotaan hän osallistui konekiväärikomppanian päällikkönä Jalkaväkirykmentti 24:n 3. pataljoonassa ja osallistui taisteluihin Viipurin lahdella. Hänet siirrettiin Linnoituspataljoona 4:n komentajaksi vuonna 1941, josta hänet siirrettiin vuonna 1944 Etelä-Kymenlaakson suojeluskuntapiirin komentajaksi, josta hän erosi vielä samana vuonna vakinaisesta palveluksesta ja siirtyi Suomen puhallintehtaan palvelukseen sosiaalipäälliköksi. Hänet haudattiin Riihimäelle.
Francis William Aston
Francis William Aston (1. syyskuuta 1877, Birmingham – 20. marraskuuta 1945, Cambridge) oli brittiläinen kemisti ja fyysikko. Hän sai Nobelin kemianpalkinnon vuonna 1922 useiden ei-radioaktiivisten alkuaineiden isotooppien löytämisestä keksimänsä massaspektrometrillä sekä kokonaislukusäännön muotoilusta.
Historia
1903 Aston, jo kemistinä, sai stipendin Birminghamin yliopistoon. Siellä hän opiskeli fysiikkaa liittyen röntgensäteilyyn ja radioaktiivisuuteen.
1909 hän siirtyi Cavendish Laboratoryyn Joseph John Thomsonin kutsusta. Siellä hän työskenteli neonin isotooppien tunnistamisen parissa. Hän myös piti luentoja Trinity Collegessa Cambridgessa. Ensimmäisen maailmansodan jälkeen vuonna 1919 hän palasi tutkimuksiensa pariin. Massaspektrometrin avulla hän tunnisti 212 luonnossa esiintyvästä 287:stä isotoopista. Vuonna 1921 Aston pääsi Royal Societyn jäseneksi.
Muuta
Kuun kraatteri Aston on nimetty Francis William Astonin mukaan.
Vasil Levski
thumb|Vasil Levski Vasil Levski (oik. Vasil Ivanov Kuntšev; 18. heinäkuuta (J: 6. heinäkuuta) 1837 Karlovo, Rumelia – 18. helmikuuta (J: 6. helmikuuta) 1873 lähellä Sofiaa, Bulgaria) oli bulgarialainen vallankumousjohtaja ja itsenäisyystaistelija. Häntä pidetään nykyään Bulgariassa kansallissankarina.
Kuntšev toimi alkuaan vuosina 1858–1864 munkkina, mutta omistautui vuodesta 1866 kamppailulle Bulgarian vapauttamiseksi Ottomaanien vallasta. Rohkeutensa vuoksi hän sai kutsumanimen Levski, ’leijonamainen’. Munkkitaustansa vuoksi hänet tunnettiin myös lempinimellä Djakon (”diakoni”). Levski oli vuosina 1862 ja 1868 perustamassa kahta Belgradissa toiminutta bulgarialaisten vapaaehtoisten muodostamaa legioonaa, jotka hän myöhemmin yhdisti. Koska Serbian hallitus ei kuitenkaan antanut niille hänen toivomaansa tukea, hän päätti palata Bulgariaan nostattaakseen siellä kansannousun turkkilaisia vastaan. Tämä merkitsi Bulgarian kansallisen liikkeen siirtymistä uuteen vaiheeseen, jossa vallankumouksellinen toiminta tuotiin ulkomailta Bulgarian sisälle.
Levski osallistui myös bulgarialaisten emigranttien vuonna 1869 Bukarestissa järjestämään kongressiin, jossa hän yhdessä Ljuben Karavelovin kanssa perusti Bulgarian vallankumouksellisen keskuskomitean. Keskuskomitea loi Bulgariaan ulottuneen asiamiesverkoston. Kansannousua valmistellessaan Levski kiersi salaa Bulgariassa levittämässä agitaatiokirjoituksia. Ollessaan vuonna 1872 salaisella komennuksella Bulgariassa hän joutui turkkilaisten vangitsemaksi sen jälkeen, kun eräs hänen postivaunuryöstön suorittanut toverinsa oli ilmiantanut hänet. Levski tuomittiin kuolemaan ja hirtettiin. Yritettyään itsemurhaa sofialaisessa vankilassa hänet teloitettiin valmiiksi puolikuolleena. Hirttopaikalle pystytettiin vuonna 1895 Levskin muistomerkki.
Nykyään Bulgariassa on paljon Levskin muistomerkkejä ja hänen mukaansa nimettyjä asioita. Vuonna 2007 järjestetyssä ”Suuret bulgarialaiset” -yleisöäänestyksessä hänet valittiin kaikkien aikojen suurimmaksi bulgarialaiseksi.
Lestyjauho
Lestyjauho on viljan jyvän ytimestä jauhettua hienoa ydinjauhoa, jossa ei ole mukana leseitä eikä alkiota, ja josta karkeat osat on seulottu erilleen. Koska jyvät ovat enemmän kuorittuja eli sisältävät vähemmän kuoriosia, lestyjauhossa on vähemmän vitamiineja, valkuaisaineita ja suoloja kuin kuorineen jauhetuissa karkeammissa jauhoissa. Sen sijaan ne ovat helpommin vatsassa sulavia.
Sana ’lesty’ on lestä-verbin partisiippimuoto vastaavasti kuin pesty-sana liittyy pestä-verbiin. Lestyjauhot eli lestyt jauhot on nimityksenä alkuaan tunnettu lähinnä itämurteissa. Verbi ’lestä’ tarkoittaa sekä ’kuoria jyviä’ että ’puhdistaa, seuloa jauhoja’. Lesty-sanaa on käytetty myös lestyjauhon synonyyminä eli merkityksessä ’jyvän ytimestä valmistettu jauho tai suurimo’. Tällöin eri viljalajeista on saatu esimerkiksi ohra-, ruis- tai vehnälestyjä.
Italia in Miniatura
thumb|Yleisnäkymä puistosta thumb|Venetsia Italia in Miniatura on Italiassa Riminin kunnan alueella sijaitseva teemapuisto, jossa esitellään Italian nähtävyyksiä pienoiskoossa.
Puisto on perustettu vuonna 1970, ja siellä käy vuosittain yli 500 000 vierailijaa. Alue on 85 000 neliömetrin kokoinen. Pienoismalleja alueella on nähtävillä 273 kappaletta. Suurin osa pienoismalleista on tehty mittakaavojen 1:25 ja 1:50 välillä. Tämän lisäksi aluetta kiertää 730 metriä pitkä monorail-rata.
Lähteet
44.08972°N, 12.51306°W
Macrotus waterhousii
Macrotus waterhousii on yksi leikkojen heimoon kuuluvista lepakkolajeista. Sen siipien kärkiväli on 33–37 cm ja paino 12–18 g. M. waterhousii-lajilla ei ole vielä vakiintunutta suomenkielistä nimeä, mutta sen nimeksi on ehdotettu korvaleikkoa.
Ravinto
Laji käyttää ravintonaan yksinomaan hyönteisiä, pääasiassa perhosia ja kaskaita.
Levinneisyys
M. waterhousii-lajia tavataan Meksikosta Guatemalaan ja lisäksi Bahamasaarilla, Jamaikassa, Kuubassa sekä eräillä muilla Karibian saarilla.
Elinymäristö
Ne viettävät päivänsä luolissa, tunneleissa ja rakennuksissa.
Yhdyskunnat
Ne voivat muodostaa useiden satojen yksilöiden yhdyskuntia, joissa yksilöt pysyttelevät erillään koskematta toisiinsa.
David Gemmell
David Andrew Gemmell (1. elokuuta 1948 – 28. heinäkuuta 2006) oli brittiläinen fantasiakirjailija. David Gemmellin vaimo Stella viimeisteli kirjailijan viimeisen, kesken jääneen kirjan.
Asiakaslehti
Asiakaslehti on yritysten käyttämä yritysjournalismin väline, jonka avulla yritys voi kertoa omasta arvomaailmastaan ja toiminnastaan. Suurimpia ulkoistettujen asiakaslehtien tekemiseen keskittyneitä yrityksiä Suomessa ovat Kynämies, Lehdentekijät ja Sanoma Magazines. Asiakaslehden kaltaisia yritysten ja järjestöjen sidosryhmälehtiä ovat jäsenlehti ja henkilöstölehti.
Victor von Haartman
pienoiskuva|Victor von Haartman, [[Albert Edelfeltin maalaama muotokuva vuodelta 1889.]] Victor Georg Gustaf Gabriel von Haartman (4. maaliskuuta 1830 Helsinki – 21. toukokuuta 1895 Bonn, Saksan keisarikunta) oli suomalainen hallintomies, senaattori ja säätyvaltiopäivien valtiopäivämies ja maamarsalkka.
Victor von Haartmanin vanhemmat olivat kaartinkapteeni Georg Gabriel von Haartman ja Victorina Helena Ladau. Äiti kuoli synnytykseen ja isä pojan ollessa seitsenvuotias, jolloin hänet adoptoi ja kasvatti hänen setänsä, senaatin talousosaston varapuheenjohtajana toiminut Lars Gabriel von Haartman. Valmistuttuaan lakimieheksi Von Haartman aloitti uransa virkamiehenä senaatin talousosastossa ja toimi samalla myös setänsä yksityissihteerinä. Hänet nimitettiin Suomen Pankin johtokuntaan vuonna 1865. Hän toimi vuosina 1866–1870 sen puheenjohtajana eli Suomen Pankin pääjohtajana, missä tehtävässä päätyi kilpailemaan senaatin valtiovaraintoimituskunnan päällikön J. V. Snellmanin kanssa. Vuosina 1870–1882 von Haartman oli senaatin jäsen ja valtiovaraintoimituskunnan apulaispäällikkö, joka vastasi kauppa- ja teollisuusasioista.
Von Haartman oli aatelissäädyssä edustajana valtiopäivillä 1863–1864, 1867, 1872, 1877–1878, 1882, 1885, 1888, 1891 ja 1894. Maamarsalkka hän oli valtiopäivillä 1888 ja 1891.
Vuosina 1882–1888 von Haartman oli Pietarissa Suomen asiain komitean jäsenenä, jossa hän omaksui Suomen senaatin ja Venäjän viranomaisten välisen välittäjän roolin. Oltuaan säätyvaltiopäivien maamarsalkkana hän vetäytyi pois julkisuudesta. Viimeisinä vuosinaan hän oli vielä Suomen ritarihuoneen johtokunnan puheenjohtajana. Dementoitunut von Haartman vietiin keväällä 1895 hoitolaitokseen Bonniin, jossa hänet toukokuussa löydettiin Reinjokeen hukkuneena.
Von Haartman oli kaksi kertaa naimisissa, hänen ensimmäinen puolisonsa oli Augusta Vilhelmina Mellin 1854–1876. Tämän kuoltua von Haartman meni naimisiin 1879 Fanny Maria Antellin kanssa. Insinööri, valtiopäivämies Georg Viktor Berndt von Haartman oli hänen poikansa ensimmäisestä avioliitosta.
Hong Kong (tavarataloketju)
pienoiskuva|Hong Kongin vanha logo. Hong Kong Group Oy oli suomalainen tavarataloketju. Yhtiö perustettiin vuonna 1989, ja sen omistivat yhtiön johtoporras sekä yksityiset suomalaiset sijoittajat. Konserni työllisti noin 650 henkilöä.
Historia
Yrityksen Vantaan tavaratalo tuhoutui lähes täysin tulipalossa jouluaatonaattona 2010. Yrityksellä oli maksuvaikeuksia alkuvuodesta 2017, ja se hakeutui yrityssaneeraukseen.
Toukokuussa 2018 ruotsalainen halpatavaraketju Rusta ilmoitti ostavansa Hong Kongin. Toukokuussa 2020 Hong Kong ilmoitti yrityksen nimen vaihtuneen Rusta Finland Group Oy:ksi, ja myymälöiden nimet muuttuivat vuoden 2020 kesäkuussa. Ensimmäiset tavaratalot Rusta-nimellä avattiin Lappeenrantaan ja Kokkolaan 13. toukokuuta 2020. Kesäkuussa 2020 kaikki Hong Kong -tavaratalot ja verkkokauppa oli muutettu Rusta-brändin mukaisiksi.
Darren Dietz
Ura
Dietz pelasi WHL:ssä kaudesta 2009–2010 Saskatoon Bladesin joukkueessa, jossa hänet valittiin vuonna 2013 WHL:n idän tähdistökentälliseen.
16. syyskuuta 2013 Montreal Canadiensin kautta edeltävän harjoitusleirin jälkeen Dietz siirtyi AHL-yhteistyöseura Hamilton Bulldogsiin. Ensimmäisen ottelunsa NHL:ssä Dietz pelasi Canadiensissa 23. maaliskuuta 2016. Kauden 2015–2016 aikana Dietz pelasi lopulta 13 ottelua. Seuraavaksi kaudeksi Dietz teki sopimuksen Washington Capitalsiin.
Dietz edusti kauden 2016–2017 aikana AHL-seuroja Hershey Bears ja Texas Stars. Dietz pelasi Capitalsin farmiseura Hersheyn lisäksi Dallas Starsin farmiseurassa Texasissa. Dietz lähetettiin Texasiin, kun Dallas oli lähettänyt Mattias Bäckmanin Hersheyyn. Kauden jälkeen hän teki vuoden sopimuksen KHL-seura Barys Astanan kanssa.
Tajunnanvirta
Kirjallisuudessa tajunnanvirta tai tajunnanvirtatekniikka tarkoittaa menetelmää tai menetelmiä, joilla ihmisen tajunnanvirtaa pyritään kuvaamaan, eli luomaan lukijalle kokemus jonkun henkilön sisäisestä havainto- ja ajatusmaailmasta. Käsitteen määritteli psykologi William James, joka puhui ”ajatuksen virrasta”. Yksi ensimmäisistä tekniikan hyödyntäjistä oli Dorothy Richardson Pilgrimage-romaanisarjassaan (1915–1938).
Kerrontatekniikkana tajunnanvirtaa voidaan pitää sisäisen monologin alalajina. Tavallisesti sisäinen monologi esittelee loogisesti etenevän ja yleensä täydellisistä lauseista koostuvan ajatusketjun, kun tajunnanvirta puolestaan on jäsentymättömämpää ja saattaa koostua irrallisista sanoista ja kieliopin rikkovista (esimerkiksi kesken katkeavista) lauseista. Voidaan ajatella, että sisäinen monologi kuvaa ihmisen tietoista mielikuvaa sisäisestä maailmastaan, kun taas tajunnanvirta pyrkii kuvaamaan sisäistä maailmaa matalammalla, esitietoisella tasolla.
Spielberg (Itävalta)
Spielberg, 1. kesäkuuta 1951–30. kesäkuuta 2009 Spielberg bei Knittelfeld, on kaupunki Steiermarkissa keskisessä Itävallassa. Tammikuussa 2014 kaupungissa asui 5 103 asukasta. Kaupungin pormestari on sosiaalidemokraattien Manfred Lenger.
Parhaiten Spielberg tunnetaan formularadastaan Red Bull Ringistä. Ennen rata tunnettiin nimillä A1-Ring ja Österreichring. F1-kisa Spielbergissä on ajettu 1970-1987, 1997-2003 ja uudestaan taas vuodesta 2014 lähtien.
Brough Superior SS100
pienoiskuva|200px|Brought Superior SS100. Brough Superior SS100 on Brough Superior -sarjan moottoripyörämalli, jonka moottoripyörävalmistaja George Brough suunnitteli 1924. Moottoripyöristä käytettiin markkinoinnissa nimitystä "moottoripyörien Rolls-Royce".
Tunnettuja SS100-mallin käyttäjiä oli muun muassa Arabian Lawrencena tunnettu T. E. Lawrence, joka kuoli moottoripyöräonnettomuudessa 1935. Lawrencen tiedettiin ajavan lujaa, eikä hän myöskään käyttänyt suojakypärää.
Nokia 3220
Nokia 3220 on kamerapuhelin, jossa on VGA-kamera, jossa videon tallennusmahdollisuus. Nokia julkisti puhelimen Nokia Totally Board -tapahtumassa Kreikan Thessalonikissa 31. toukokuuta 2004.
Nokia 3220 -puhelin on kolmitaajuuspuhelin, jota on tehty kahtena eri versiona. GSM 900/1800/1900 -verkoissa toimiva versio on tarkoitettu pääasiassa Euroopan ja Aasian markkinoille, ja GSM 850/1800/1900 -verkoissa toimiva versio Amerikan markkinoille.
Teksti-, kuva- ja multimediaviestien rinnalle Nokia esitteli Nokia 3220 -puhelimessa valoviestinnän. Heiluttamalla puhelinta ilmassa puolelta toiselle Fun Shell -kuorien LED-valot heijastavat ilmaan käyttäjän viestin. Laite oli ensimmäinen sisäänrakennetuilla LED-valoilla hälyttävä puhelin, jonka valot välkehti soittoäänien rytmissä. Puhelin oli suosittu juuri näyttävän valohälytystoimintonsa takia.
Nokia 3220 -puhelinta voi käyttää myös peliohjaimena Fun Shell -kuorien kanssa ns. liikepeleissä (motion game). Käyttäjä voi ohjata liikepelien hahmoja kallistelemalla ja kääntelemällä puhelinta kädessään. Kuorien mukana tulee kaksi liikepeliä: SwampRacer, vauhdikas rämevenekilpailu, sekä AirExpress, jossa pelaaja lentää eksoottisessa saaristossa.
Blitzkrieg (videopeli)
Blitzkrieg on saksalaisen CDV:n ja venäläisen 1C Companyn kehittämä toiseen maailmansotaan perustuva reaaliaikainen strategiapeli. Peli julkaistiin kesäkuussa 2003 Microsoft Windowsille ja OS X:lle. Pelin jatko-osa Blitzkrieg 2 julkaistiin vuonna 2005.
Blitzkriegissä pelaaja ohjaa panssarivaunuja, jalkaväkeä, tykistöä ja ilmavoimia länsiliittoutuneiden, Saksan tai Neuvostoliiton puolella.
Pelin kampanjat etenevät kronologisessa järjestyksessä tärkeimmistä toisen maailmansodan taisteluista toiseen. Pelissä ei ole tukikohdan rakentamista. Alussa on käytettävissä pieni osasto, jonka avuksi saa kutsuttua lisävoimia.
Strategiaa ja ominaisuuksia
Pelissä ei useiden muiden strategiapelien tapaan ole tukikohdan rakentelua. Se perustuu pitkälti realistisuuteen ja realistisiin suhteisiin – Blitzkrieg saattaa jopa olla verrattavissa eräänlaiseen toiseen maailmansotaan sijoittuvaan simulaattoriin. Yksiköt ovat 1:1 suhteessa todellisuuteen ja pelissä eri aselajien toimiminen yhteen on hyvin tärkeää.
Pääasiassa eri aselajeja ovat jalkaväki, panssarit, tykistö sekä ilmavoimat (joko tykistöön tai ilmavoimiin lasketaan mukaan it-yksiköt). Aselajeja voidaan käyttää hyvin realistisen tuntuisesti yhteen, esimerkiksi jalkaväen rynnäkkö ilman panssareiden tuomaa suojaa ja tukea johtaa useimmiten suuriin tappioihin ja kaaokseen pelikentällä. Myös ammusvarastojen pitäminen suojatta (it-yksiköt) saattaa johtaa vihollisen ilmavoimien estämättömään hyökkäykseen ja logistiikan tuhoutumiseen. Omat ilmavoimat taas tarjoavat merkittävää apua sekä jalkaväelle että panssareille.
Ilmavoimat kykenevät pelissä suorittamaan viidenlaisia operaatioita: tiedustelu-, pommitus-, syöksypommitus-, maahanlasku- ja ilmatilaoperaatioita (hyökkäys viholliskoneiden kimppuun).
Lisäosat
Blitzkrieg-peliin on runsaasti lisäosia ja sen moottoria on käytetty useissa itsenäisissä peleissä. Näistä yksi esimerkki on suomalais-venäläisen ryhmän tekemä talvisotaan sijoittuva Talvisota: Icy Hell.
Tilkkusjärvi
Tilkkusjärvi on Pirkanmaalla Hämeenkyrössä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.
Historiaa
Kalmbergin kartastossa järven nimi kirjoitettiin Tilkusjärvi. Jylhäjärvestä tulevaa laskuojaa ei tässä kartassa ole piirretty kulkemaan Tilkusjärven kautta, vaan se virtaa itään ja laskee lahteen omaa uomaansa pitkin.
Paul Gascoigne
Paul Gascoigne (s. 27. toukokuuta 1967 Gateshead, Englanti) on englantilainen entinen jalkapalloilija. Hänen pelipaikkansa oli hyökkäävä keskikenttäpelaaja.
Ura pelaajana
Hän pelasi uransa aikana pääsarjatasolla Newcastle Unitedissa, Tottenham Hotspurissa, Italissa SS Laziossa, Middlesbrough'ssa, Evertonissa, sekä Skotlannissa Rangersissa Hän pelasi myös Englannin paidassa 57 maaottelua, joissa hän teki kymmenen maalia.
Gascoigne oli mukana Englannin joukkueessa, joka pelasi Italian MM-kisoissa 1990 välierissä Länsi-Saksaa vastaan. Hän sai ottelussa varoituksen, mikä tiesi sitä, että hän olisi ollut mahdollisessa loppuottelussa pelikiellossa. Gascoigne purskahti itkuun tajuttuaan asian. Miljoonat englantilaiset näkivät tunteenpurkauksen ja Gascoigne nousi tämän ansiosta suureen kansansuosioon kotimaassaan.
Gascoigne pelasi myös Englannin EM-kisoissa 1996 ja teki kisoissa yhden maalin.
Ura pelaajauran jälkeen
Peliuransa jälkeen hän on toiminut valmentajana Algarve Unitedissa Portugalissa sekä konferenssijoukkue Kettering Townissa.
Jo peliuransa aikana Gascoigne tunnettiin runsaasta alkoholinkäytöstään, juhlintatavoistaan ja mielenterveysongelmistaan. Alkoholiongelmat ovat jatkuneet myös peliuran jälkeen ja joulukuussa 2008 Gascoignen poika kohautti kertomalla, että hänen isänsä on häviämässä taistelunsa alkoholia vastaan. Sir Bobby Robsonin vuonna 2009 tapahtuneen kuoleman jälkeen Gascoignen alkoholiongelma pahentui entisestään.
1990-luvun alussa Gascoigne teki myös lyhyen uran laulajana, julkaisten kaksi singleä sekä yhden albumin.
Lokakuussa 2010 poliisi pidätti Gascoignen huumeiden hallussapidosta.
Albumit
thumb|250px|Let’s Have a Party
Milton Keynes Dons FC
Milton Keynes Dons FC on englantilainen jalkapalloseura, joka on perustettu vuonna 2004. Vuonna 2007 valmistui seuran uusi Stadium MK -niminen stadion. Seura nousi keväällä 2015 Englannin toiseksi korkeimmalle sarjatasolle Mestaruussarjaan pelattuaan Ykkösliigassa seitsemän peräkkäistä kautta. Välillä joukkue putosi Kakkosliigaankin, josta se nousi takaisin Ykkösliigaan kaudeksi 2019–2020. Joukkue pelaa Ykkösliigassa kaudella 2022–2023.
MK Dons on perustettu jalkapalloseura Wimbledon FC:n jäänteille. Talousvaikeuksiin ajautunut seura siirrettiin vuonna 2003 Wimbledonista, Lontoosta noin sadan kilometrin päässä sijaitsevaan Milton Keynesin kaupunkiin ja nimi vaihdettiin Milton Keynes Dons FC:ksi. Siirron takana olleet liikemiehet odottivat seuralta paljon, sillä varakkaiden ja koulutettujen ihmisten suosimaa lähes 200 000 asukkaan Milton Keynesiä pidettiin Englannin merkittävimpänä kaupunkina, jossa ei ollut ammattilaisjalkapallojoukkuetta. Lontoosta muuton jälkeen seura kuitenkin teki suuria taloudellisia tappioita ja putosi alaspäin kaksi divisioonaa. Osasyynä olivat boikotit ja yleinen epäsuosio.
Paikkakunnanvaihdosta pidettiin muutenkin ennenkuulumattomana ja skandaalimaisena. Monet pelkäsivät amerikkalaistyyppisen urheilu-”franchisingin” saapumista Englannin jalkapalloon. Niinpä Englannin jalkapallon kannattajayhdistys Football Supporters Federation ei hyväksynyt MK Donsin kannattajayhdistystä jäsenekseen vuonna 2005. FSF myös kehotti jäseniään boikotoimaan MK Donsin pelejä. Vuonna 2006 FSF ja MK Donsin faniyhdistys pääsivät kuitenkin sopimukseen, jonka mukaan MK Donsin fanit myöntävät Wimbledon FC:n vanhojen saavutusten ja seurahistorian kuuluvan uudelle AFC Wimbledon -seuralle. .
Jeffrey Eugenides
Romaaneja
Romaanin Virgin Suicides pohjalta on myös tehty samanniminen elokuva, jonka ohjasi Sofia Coppola ja jonka pääosissa ovat muun muassa Kathleen Turner, Kirsten Dunst ja Josh Hartnett.
Kathy Liebert
Kathleen "Kathy" H. Liebert (s. 1. lokakuuta 1967, Nashville, Tennessee) on yhdysvaltalainen pokeriammattilainen. Hän on ensimmäinen nainen, joka on voittanut pokeriturnauksen jossa on ollut vähintään 5 000 dollarin turnausmaksu (buy-in). Hän on myös ensimmäinen nainen, joka on voittanut pokeriturnauksen, jonka ykköspalkinto on miljoona dollaria. Liebert oli myös pitkään eniten turnauspalkkioita voittanut naispelaaja. Kesäkuun 2014 alussa sijoitus tilastossa oli 2. .
Liebert varttui Long Islandilla New Yorkissa. Hän opiskeli liiketaloutta Marist Collegessa Poughkeepsiessa. Valmistuttuaan Liebert pääsi töihin Dun & Bradstreetille, mutta erosi ansaittuaan osakekaupoilla.
Liebert aloitti pokeriammattilaisuutensa low-limit peleissä ja palkattuna pelaajana (prop player) Coloradossa vuonna 1991. Aloitettuaan turnauspelaamisen vuonna 1994 hän oli rahasijoilla useissa World Series of Pokerin turnauksissa, mutta uran suurvoitto tuli ensimmäiseltä Party Poker Million -risteilyltä. Maaliskuussa 2002 käydyn turnauksen sisäänosto oli 8 000 dollaria ja ykköspalkinto miljoona dollaria. Sittemmin Liebert on menestynyt muun muassa World Poker Tourilla, jossa hän on ollut finaalipöydässä kuusi kertaa(lisäksi kerran naisten kutsukilpailussa). Marraskuun 2006 WPT World Poker Finalsin viides tila toi 257 579 dollaria palkintorahoina. WPT:n viidennellä tuotantokaudella hän oli toinen Bay 101 Shooting Star -turnauksessa (palkintosumma 550000 dollaria) ja kolmas North American Poker Championshipissä Kanadassa (277 684 dollaria).
Liebert oli mukana GSN:n pokeriohjelmassa Poker Royale: Battle of the Sexes, jonka hän myös voitti.
Liebert toimii näyttelijä James Woodsin pokerivalmentajana. Tammikuussa 2010 Liebertin pokeriuran turnausansiot ylittivät 5,6 miljoonaa dollaria.
Shelby Foote
Shelby Foote (17. marraskuuta 1916 – 27. kesäkuuta 2005) oli yhdysvaltalainen kirjailija ja erityisesti Yhdysvaltain sisällissotaan keskittynyt historioitsija.
Kolibri (yhtye)
Kolibri on kuopiolainen tanssiorkesteri, jolla on kokemusta musiikista ja esiintymisistä sekä Suomessa että esimerkiksi Ruotsin laivoilla ja Amerikassa. Kolibrilta on ilmestynyt nyt 5 levyä; Neiti XL vuonna 1999, Kolibri 1998, Kaikki anteeks 1998, Everstin Ronski-Riitta 1997 ja Kolibri 1994. Tässä kokoonpanossa soittavat Veli-Matti Kurkinen (rummut, laulu), Anssi K. Laitinen (haitari, basso, piano, laulu), Pete Rissanen (kitara, basso, laulu) ja Vexi Väisänen (koskettimet, harmonikka, laulu). Kolibri on esiintynyt useita kertoja myös televisiossa muun muassa suosituissa Kesäillan valssi -tansseissa pääsolistina ja Huomenta Suomi -lähetyksessä, jossa yhtyeen hanuristi Anssi Laitinen teki Guinnesin maailmanennätyksen harmonikan soitossa.
Ohratärkkelys
Ohratärkkelys on ohran jyvistä erotettua tärkkelystä. Sitä käytetään muun muassa panimo-, juoma- ja elintarviketeollisuudessa, paperin, kartongin ja pakkausmateriaalien valmistuksessa sekä kotoisessa ruoanvalmistuksessa. Suomessa Ilmajoella sijaitseva Altian omistama Koskenkorvan tehtaat on maailman ainoa ohrasta tärkkelystä valmistava tuotantolaitos.
Ruoanlaitossa ohratärkkelystä käytetään suurustamiseen, jolloin se tekee ruoasta kuohkeaa, mutta ei venyvää. Koska ohratärkkelys samentaa seoksen, sitä ei juuri käytetä kirkkaissa ruoissa, vaan maitopohjaisissa keitoissa ja kastikkeissa sekä leivonnassa ja mureketaikinoissa. Leivonnassa tällainen tärkkelysjauho korvaa osan vehnäjauhosta. Pelkkää ohratärkkelystä jauhona käyttämällä voi leipoa onnistuneita pikkuleipiä, kuivakakkuja ja kääretorttuja.
Guldsmedshyttanin kirkko
Guldsmedshyttanin kirkko on Ruotsissa Lindesbergin kunnassa sijaitseva kirkkorakennus. Se on rakennettu uusgoottilaiseen tyyliin vuosina 1893–1895 arkkitehti Ludvig Petersonin piirustusten mukaan. Kirkko rakennettiin, koska väkimäärä oli lisääntynyt ja Lindesbergin kirkkoon oli pitkä matka. Se on muurattu punaisista tiilistä ja on malliltaan kolmilaivainen, jossa keskilaiva on korkeampi kuin sivulaivat. Vuosien 1993–1994 remontissa palautettiin muun muassa aikaisemmin päällemaalattuina olleita koristemaalauksia ja rautaiset kattokruunut, jolloin kirkko sai takaisin suurimmaksi osaksi alkuperäisen ulkonäkönsä.
Theofano (täsmennyssivu)
Theofano tai Teofano voi tarkoittaa:
Geräusch
Geräusch on Die Ärzten kymmenes studioalbumi, joka julkaistiin 29. syyskuuta 2003. Albumin kappaleista "Unrockbar", "Dinge von denen", "Nichts in der Welt", "Deine Schuld" ja "Die klügsten Männer der Welt" julkaistiin singleinä.
Kappaleet
Schwarzes Geräusch
Rotes Geräusch
Intialainen harmoni
pienoiskuva|[[Suufilaisuus|Suufilaisia qawwali laulajia Salim Chishtin haudalla, Intiassa. Kuvassa näkyy palkeen sijainti soittimessa.]] pienoiskuva|Intialaisen harmonin soittaja Intialainen harmoni on soitin, joka perustuu toiminnalliselta rakenteeltaan länsimaiseen urkuharmoniin. Todennäköisesti länsimaalaiset lähetyssaarnaajat tai kauppiaat toivat ensimmäiset urkuharmonit Intiaan 1800-luvun loppupuolella. Siellä se muutettiin pienikokoisemmaksi, mukana helposti kuljetettavaksi soittimeksi ja siitä tehtiin yhdellä kädellä käytettävä. Se on yksi käytetyimmistä soittimista Intiassa. Intiassa nykyisin käytössä olevassa harmonityypissä on kolme oktaavia ja oktaavia kohden yhtä paljon koskettimia kuin länsimaisessa urkuharmonissa ja soitin on länsimaisen harmonin tapaan tasavireinen.
Harmoni nykyisin Intiassa
Harmonia käytetään Intiassa niin kevyen kuin vakavankin musiikin esittämiseen, mutta soittimen käyttämistä jälkimmäiseen tarkoitukseen on laajalti moitittu. Se on myös keskeinen soitin musiikin alkeiden opettamisessa ja laulunopetuksessa. Hindut ja sikhit ovat käyttäneet sitä uskonnollisen musiikin esittämisessä. Intialaiset kristityt käyttävät harmonia säestämään intiankielisien virsien laulua. Se on ollut myös suufilaisen perinteisen qawwali hartausmusiikin miltei ainoa säestyssoitin.
Intialaisessa taidemusiikissa saman raagan (tai sävelmän) perus- eli pohjasävel vaihtelee esittäjäkohtaisesti, joten eri raagoja esitettäessä on teoriassa samannimiset sävelet soitettava käytännössä hieman eri korkeudelta, ja mikrointervallit (srutit) ovat tärkeässä osassa. Taidemusiikissa harmonia käytetään enemmän pohjoisessa kuin etelässä.
Transaminaasit
thumb|250px|Malli [[Escherichia coli -bakteerin aspartaattiaminotransferaasin rakenteesta sitoutuneena koentsyymiinsä pyridoksaalifosfaattiin]] Transaminaasit eli aminotransferaasit ovat transferaaseihin kuuluvia entsyymejä, jotka katalysoivat transaminaatioreaktioita eli aminoryhmän siirtämistä aminohapoilta α-ketohapoille. Tuotteina tässä reaktiossa muodostuu uusi aminohappo ketohaposta ja uusi ketohappo aminohaposta. Transaminaasientsyymit ovat tärkeässä roolissa aminohappojen synteesissä ja aminohappojen hajotusreaktioissa. Usein aminoryhmän vastaanottajana on alfaketoglutaarihappo, josta muodostuu glutamiinihappoa. Transaminaasien EC-numerot ovat EC 2.6.1.1–EC 2.6.1.102.
Ned Beatty
Ned Thomas Beatty oli yhdysvaltalainen näyttelijä, joka näytteli teatterissa, elokuvissa ja televisiossa. Hänen elokuviansa ovat muun muassa Syvä joki, Nashville, Presidentin miehet ja Kasvot kuvaruudussa. Viimeisestä hän oli Oscar-ehdokkaana.
Transaminaasit
Toimintamekanismi
thumb|left|250px|Transminaasien katalysoima reaktio Kaikkien transaminaasien katalysoimien reaktioiden mekanismi on hyvin samankaltainen ja kaikki entsyymit vaativat prosteettiseksi ryhmäkseen pyridoksaalifosfaatin. Reaktion ensimmäisessä vaiheessa aminohappo reagoi aminoryhmällään pyridoksaalifosfaatin kanssa muodostaen aldimiinin. Aldimiini luovuttaa protonin muodostaen kinonoidivälituotteen ja tämä välituote vastaanottaa protonin muodostaen ketimiinin. Ketimiini hydrolysoituu, jolloin vapautuu ketohappo ja aminoryhmä jää pyridoksaalifosfaatille, josta muodostuu pyridoksamiinifosfaattia. Tämän jälkeen toinen ketohappo reagoi pyridoksamiinifosfaatin kanssa muodostaen aminohapon. Tämän reaktion mekanismi on käänteinen edellä mainitulle reaktiolle, jossa aminohaposta muodostuu ketohappo.
Ned Beatty
Lapsuus ja nuoruus
Ned Beatty syntyi Louisvillessä Kentuckyssä. Hänellä on sisar Mary Margaret Beatty. Beatty aloitti esiintymisen kymmenvuotiaana laulamalla paikallisessa kirkossa ja gospel-kvarteteissa. Näyttämöllä Beatty debytoi 19-vuotiaana. Yliopistotutkinnon hän suoritti Berea Collegessa Bereassa, Kentuckyssa.
Ura
Beatty aloitti uransa näyttelijänä abingdonilaisessa Barter-teatterissa ja jatkoi sen jälkeen teatteriseureissa Eriessä ja Washingtonissa. Beattyn ensimmäinen elokuva oli John Boormanin ohjaama Syvä joki. Siitä hän sai heti kriitikoiden ja yleisön huomion. Beatty näytteli 1970-luvulla neljässä Oscar-ehdokkuuden saaneessa elokuvassa. Syvän joen lisäksi hänen elokuviansa olivat Nashville (1975), Presidentin miehet (1976) ja Kasvot kuvaruudussa (1976). Beattyn 1970-luvun elokuviin kuului myös Teräsmies, jossa hän näytteli Lex Luthorin apulaista Otista.
Intialainen harmoni
Harmoni nykyisin Intiassa
Vuosina 1940–1971 oli All India Radiossa kaiken musiikin jossa oli käytetty intialaista harmonia esittäminen kielletty ja vieläkään esimerkisi sooloja ei saa esittää.
Historia
Urkuharmoni kehitettiin Pariisissa vuonna 1842. Se oli Euroopassa yleinen koska se oli halpa hankkia ja siihen ei myös ilmankosteus ja lämpötila vaikuttanut niin paljon kun esimerkisi pianoon tai flyygeliin joita helpompi se oli myös kuljettaa. Se yleistyi 1800-luvun loppupuolella kodeissa ja pienet seurakunnat hankkivat harmoneita myös säestämään uskonnollista musiikkia, koska se oli edullinen hankkia. Se kulkeutui Intiaan ilmeisesti eurooppalaisten lähetyssaarnaajien tai kauppiaiden mukana 1800-luvun loppupuolella.
Ned Beatty
Ura
Beattyn 1980- ja 1990-luvun elokuvia olivat muun muassa Likaiset lahjukset ja Mikä laulaen tulee... Televisiosta hän oli saanut Emmy-ehdokkuuden jo vuoden 1979 televisioelokuvasta Hiljaiset sankarit. Toisen ehdokkuutensa hän sai perhe-elokuvasta Ainoa joka uskoi. Beatty oli 1990-luvun alussa etsivä Stanley Bolander arvostetussa poliisisarjassa Homicide: Pelon kadut. Tämän jälkeen hänet nähtiin säännöllisesti muun muassa televisiosarjassa Roseanne. 2000-luvulla hän oli vierailevana tähtenä muun muassa sarjoissa Kova laki ja C.S.I.
Intialainen harmoni
Historia
Intialaiset soittajat istuvat perinteisesti lattialla kun he soittavat konseteissa. Intialaisilla musiikki myös perustuu melodiaan eikä harmoniaan niin kuin länsimaissa voi muusikko pumpata paljetta toisella kädellä ja toisella soittaa melodiaa. Sen yleistymistä auttoi se että harmoni oli huomattavasti helpompi soitettava kun esimerkiksi perinteisesti käytetty sarangi.
Ned Beatty
Ura
Vuonna 1976 Beatty sai Oscar-ehdokkuuden sivuosastaan elokuvassa Kasvot kuvaruudussa. Hän on ollut myös kahdesti ehdolla Emmy-palkinnon saajaksi ja kerran Golden Globe -ehdokkaana. Vuoden 2006 maaliskuussa Ned Beatty palkittiin kansainvälisellä RiverRun-elokuvajuhlilla tapahtuman arvostetuimmalla Master of Cinema -palkinnolla.
Yksityiselämä
Beatty oli neljästi naimisissa, ja hänellä oli kahdeksan lasta.
Kamerapuhelin
Historia
Helmikuun 2012 lopulla Nokia julkisti 808 PureView'n, jonka kameran kenno on 41-megapikselinen.
Eräissä puhelimissa on useampia kameroita kuten Nokia 9 PureView, jossa on viisi takakameraa.
Tarkkuus ja kuvausominaisuudet
Ensimmäiset puhelinkamerat olivat aluksi yleensä VGA-tasoa, eli resoluutioltaan 640 x 480 eikä kuva ollut vielä kovin tarkka. Sen jälkeen markkinoille tulivat yhden megapikselin ja 1,3 megapikselin kamerat. Nykyisin matkapuhelinten kameroiden yleinen tarkkuus on viiden megapikselin luokkaa tai yli. Kehitys on johtanut yhä suurempiin resoluutioihin joten joissain malleissa, kuten esimerkiksi Nokia Lumia 1020:ssa, on 41 megapikselin kamera. Nykyisin kamerapuhelimet ovat suurilta osin syrjäyttäneet niin sanotut digipokkarit ja kuvanlaadultaan parhaat lähentelevät järjestelmäkameraa.
Aiheesta muualla
Mobiltelefon
Tandem
Tandem viittaa yleisesti kahden hengen laitteeseen. Sana voi tarkoittaa myös seuraavia asioita:
Riihimäen Pallonlyöjät
Riihimäen Pallonlyöjät (RPL) on vuonna 1924 perustettu riihimäkeläinen pesäpalloseura, jonka edustusjoukkue pelaa kaudella 2023 miesten Maakuntasarjaa.
Seuran alkuvuodet Suomenmestaruuskilpailuissa
Riihimäen Pallonlyöjät pelasivat ensimmäisen pesäpallo-ottelunsa 26. toukokuuta 1924. RPL:n ensiesiintyminen tapahtui Launoisissa Launoisten suojeluskunnan joukkuetta vastaan. RPL hävisi ottelun juoksuin 15-12. Launoisten ottelun jälkeen RPL pelasi vielä kaksi ystävyysottelua Riihimäellä. Ensimmäisessä vastassa oli Helsingin Pallo-Toverit ja toisessa vastaan asettui Helsingin Pallonlyöjät. RPL voitti kummankin ottelun. Riihimäen Pallonlyöjät osallistui ensimmäistä kertaa pesäpallon SM-sarjaan vuonna 1924, jolloin se hävisi tuolloin pudotuspelimuotoisena pelatussa sarjassa ensimmäisen ottelunsa puolivälierässä Helsingin Pallo-Tovereille. RPL voitti ensimmäisen SM-tason ottelunsa vuoden 1926 turnauksessa, jossa 1. kierroksella tuli voitto Haminan suojeluskunnan joukkueesta luvuin 4–1. 2. kierroksen ottelussa tie kuitenkin nousi pystyyn, RPL:n hävittyä Pallo-Tovereille niukasti 3–4. RPL osallistui pesäpallon SM-kilpailuihin pitkin 1920-lukua, vuoden 1928 turnaukseen seura tosin osallistui Riihimäen suojeluskunnan nimellä, joka ilmoittautui seuran puolesta kilpailuihin.
Menestysvuodet
Vuoden 1931 Suursarjassa RPL onnistui jo paljon paremmin kuin aikaisempina vuosina. RPL voitti oman karsintalohkonsa ja eteni Suursarjaan. Suursarjasta tuli äärimmäisen tasainen minkä johdosta RPL oli tasapisteissä Lahden Mailaveikkojen kanssa. Vaikka Mailaveikot olivat hävinneet RPL:lle keskinäisessä ottelussa, Suomenmestaruus meni kuitenkin Lahteen paremman juoksusuhteen turvin. RPL sai seurahistorian ensimmäisen SM-mitalinsa.
Menestys sai jatkoa myös seuraavalla kaudella. RPL pelasi maantieteellisesti jaetussa Suursarjassa länsilohkossa, jossa se voitti kaikki 6 otteluaan juoksusuhteella 67–18. Loppuotteluissa vastaan asettui Lahden Mailaveikot, joka niinikään oli pelannut tappiottomana Itälohkossa. Loppuottelusarja pelattiin kaksiosaisena ja mestaruus ratkesi yhteistuloksella. RPL hävisi ensimmäisen ottelun 8–0 ja voitti toisen luvuin 6–2. Mestaruus meni jälleen Lahteen yhteistuloksella 10–6.
RPL kirkasti mitalinsa seuraavalla kaudella, jolloin oli Mailaveikkojen vuoro tyytyä hopeaan. RPL saavutti ainoan miesten pesäpallon Suomen-mestaruutensa vuonna 1933. Seuraavana vuonna kuitenkin RPL jäi kokonaan ilman mitaleita. RPL kuitenkin palasi mitalikantaan vuonna 1935, sen selvitettyä tiensä loppuotteluun, jossa Kuusankosken Veto oli parempi yhteistuloksella 4–3. Ottelusarja venyi kolmanteen otteluun ja ratkaisu tuli lopulta neljännessätoista vuoroparissa.
Riihimäen Pallonlyöjien 2-joukkue pelasi B-sarjassa vuosien 1931 ja 1935 välillä.
Sagas of Iceland – The History of the Vikings Volume I
Sagas of Iceland -The History of The Vikings volume I on saksalaisen power metal -yhtyeen Rebellionin levy, joka julkaistiin 30. toukokuuta 2005.
Riihimäen Pallonlyöjät
Menestysvuodet
Vuonna 1936 oli kuitenkin edessä hankalemmat ajat. RPL putosi kauden päätteeksi B-Sarjaan eli Valtakunnansarjaan. RPL palasi menestyskantaan vuonna 1939, jolloin seura voitti Välisarjan mestaruuden. Vaikka loppuottelusarjan avausottelu ennätettiin pelata vuonna 1939, ottelusarja tosin venyi Talvisodan vuoksi lähes vuoden mittaiseksi RPL voitti vuoden 1939 syyskuun puolella pelatun avausottelun Jyväskylän Kiriä vastaan 5–1 ja pelasi vuoden 1940 syksyllä pelatussa, sarjan toisessa ottelussa tasan 4-4. Riihimäen Pallonlyöjissä pelasi useita huippupelaajia pitkin 1930-lukua. Perinteiseen Itä-Länsi -otteluun valittiin useita RPL:n pelaajia. Heistä entien valintoja keräsivät Klaus Karvonen ja Tauno Luomi, jotka kumpikin pääsivät Itä-Länteen neljä kertaa. Pasi Harvela valittiin Itä-Länteen kolme kertaa.
Sotavuodet ja SM-sarjasta putoaminen
Vuoden 1939 Välisarjan mestaruuden ansiosta RPL palasi SM-sarjaan vuodeksi 1940. Jatkosota kuitenkin sekoitti sarjatoimintaa ja vuoden 1941 SM-sarja jäi sodan vuoksi kesken. RPL saavutti pronssia vuoden 1942 "Sotasarjassa", joka pelattiin poikkeusolojen vallitessa sotaa käyvässä Suomessa. RPL pääsi pelaamaan vielä vuonna 1943, mutta Neuvostoliiton suurhyökkäys kannaksella vuonna 1944 keskeytti sarjapelit muutaman pelatun ottelun jälkeen.
Sagas of Iceland – The History of the Vikings Volume I
Konseptialbumi on ensimmäinen osa kolme albumia käsittävää trilogiaa, jonka teemana on viikinkien historia. Sanoituksien innoittajana ovat muinaiset norjalaiset saagat ja muut tarinat, kuten Adam von Bremenin kirkon historia. Levyllä Gerd Lücking korvasi rummuissa yhtyeestä lähteneen Randy Blackin. Levyn on tuottanut ja miksannut Uwe Lulis. Kansitaiteen on tehnyt Thomas Eberhart.
Riihimäen Pallonlyöjät
Sotavuodet ja SM-sarjasta putoaminen
Sodan päätyttyä pesäpallossakin palattiin normaaliin sarjatoimintaan. RPL joutui vuoden 1945 SM-sarjassa ansaitsemaan paikkansa karsintasarjan kautta. Pesäpalloliitto ja TUL olivat yhdistäneet kilpailutoimintansa, joka johti joukkueiden määrän kasvamiseen. Tämä johti siihen, että alkukaudesta joukkueet karsivat pääsystä yhteiseen SM-sarjaan. RPL ei saanut suoraa sarjapaikkaa omassa karsintalohkossaan vaan joutui pelaamaan Suomensarjassa, josta seura selvitti tiensä karsintaturnausten kautta SM-sarjaan vuodeksi 1946.
Vuonna 1946 RPL oli SM-sarjan neljäs ja vuosina 1947 ja 1948 se sai pronssia. RPL kuitenkin jälleen putosi SM-sarjasta vuonna 1949.
RPL:n pudottua SM-sarjasta vuonna 1949, joukkue pelasi vuoden 1950 Suomensarjassa, voittaen B-mestaruuden samana vuotena jonka ansiosta joukkue nousi takaisin SM-sarjaan. Vuodet 1951 ja 1952 menivät sarjataulukon keskivaiheilla ja RPL:n kakkosjoukkue piipahti Suomensarjassa yhden kauden verran. Parista hyvästä sarjakaudesta huolimatta, vuonna 1953 RPL putosi takaisin Suomensarjaan. Sotavuosien jälkeisen RPL:än ehkä merkittävin pelaaja oli Eino Raivio, joka valittiin perinteiseen Itä-Länsi otteluun kahdeksan kertaa, mikä on eniten valintoja koko seuran historiassa. Raivio valittiin Itä-Länteen vuosina 1943, 1945, 1946, 1947, 1949, 1950, 1951 ja 1952.
Suomensarjassa ja Ykkössarjassa
RPL jatkoi pelejään Suomensarjassa vuonna 1954, jossa joukkue oli keskikastia etelälohkossa. Seura oli vähällä pudota Suomensarjasta useaan otteeseen pitkin 1950- ja 1960-lukua mutta lopulta sarjasijoitus takasi säilymisen toiseksi korkeimmalla sarjatasolla. 1960-luvulla RPL pääsi pelaamaan paljon paikallisotteluita Hyvinkään Tahkon kanssa Suomensarjassa. Sarjanousukin kävi lähellä muutamaan otteeseen. Esimerkiksi vuonna 1969, lohkovoitto ja sarjanousu mestaruussarjaan jäivät lopulta neljän pisteen päähän. RPL kuitenkin selvitti tiensä takaisin Mestaruussarjaan seuraavalla kaudella, kuudentoista vuoden tauon jälkeen.
Vuodesta 1973 alkaen RPL pelasi Suomensarjassa etelälohkossa. Vuonna 1973 loppusijoitus oli Loimaan ja Kuortaneen jälkeen lohkon kolmas. Seuraavalla kaudella RPL oli jo lohkon kakkonen, häviten kuitenkin paikalliskilpailija Hyvinkäälle selvästi kahdeksalla pisteellä. Vuonna 1975 RPL oli vielä vahvasti lohkokolmosena mutta tipahti lohkon keskivaiheelle seitsemänneksi vuosina 1976 ja 1977.
RPL aloitti taipeleensa uudessa Ykkössarjassa vuonna 1981 pääsemällä aina noususarjaan asti jossa sijoitus oli kuitenkin kuudes. Seuraavalla kaudella RPL tippui etelälohkossa sarjataulukon hännille ja oli kuuden joukkueen lohkossa toiseksi viimeinen. Tämä tarkoitti putoamiskarsintasarjaan joutumista, jossa RPL kuitenkin onnistui säilyttämään paikkansa ja oli lopulta Sotkamon Jymyn jälkeen kakkosena. Vuonna 1983 RPL oli jälleen mukana ykköspesiksen noususarjassa tultuaan etelälohkossa toiseksi. Nousu mestaruussarjaan tosin jäi tälläkin kertaa haaveeksi ja RPL oli noususarjassa neljäs. Vuoden 1984 Ykköspesiksessä RPL joutui vuorostaan putoamissarjaan, jossa se säilytti sarjapaikkansa sarjataulukon kärkijoukkueena.
RPL joutui odottamaan uutta nousumahdollisuutta aina vuoteen 1985 saakka, jolloin seura tuli yhdeksi lohkoksi yhdistetyssä sarjassa toiseksi heti Siilinjärven jälkeen. RPL pääsi seuraavalla kaudella pelaamaan Mestaruussarjan paikallisotteluita ensimmäistä kertaa Hyvinkään Tahkoa vastaan. Riihimäen Pallonlyöjien ja Hyvinkään Tahkon väliset ottelut olivat tuolloin tunnettuja tiivistunnelmaisina paikalliskamppailuina, joista yleisöennätyksenä on 4009 katsojaa ottelussa vuodelta 1986.
RPL:n paluukausi mestaruussarjassa sujui keskinkertaisesti ja joukkue oli runkosarjassa yhdeksäs. RPL päätti kautensa mestaruussarjan alemmassa jatkosarjassa ja loppusijoitukseksi kaudesta jäi kahdeksas tila.
RPL ei kuitenkaan viipynyt Mestaruussarjassa kuin kaksi kautta koska vuonna 1987 RPL oli runkosarjassa yhdestoista eli toiseksi viimeinen. Alempi loppusarja ei sujunut yhtään paremmin ja joukkue oli neljän joukkueen sarjassa toiseksi viimeisenä eli ensimmäinen suoraan sarjaporrasta alaspäin putoava joukkue joten joukkueella oli edessä paluu Ykkössarjaan.
1980-luvun loppu ja 1990-luvun alku meni joukkueella Ykköspesiksessä ja vuonna 1991 RPL teki paluun Superpesikseksi uudelleen nimettyyn Mestaruussarjaan kaudelle 1992.